cyanic-selkie/wikianc huggingface dataset:
The Black Keys
Nuo 2008 m. grupė dirba su prodiuseriu Danger Mouse. 2010 m. grupė išleido albumą „Brothers“, kurio singlas „Tighten Up“ laimėjo tris „Grammy“ apdovanojimus. Vėliau sekė albumas „El Camino“, kuris iškėlė grupę į dar didesnes aukštumas. Šio albumo singlas „Lonely Boy“ taip pat laimėjo tris „Grammy“. 2014 m. grupė išleido albumą „Turn Blue“, kuris tapo pirmuoju grupės albumu, užėmusiu pirmąją vietą JAV ir Australijos reitinguose.
2023 m. duomenimis, grupė yra išleidusi vienuoliką studijinių albumų, iš kurių naujausiasis, „Dropout Boogie“, išleistas 2022 m. gegužę.
Danielius Balčiūnas
Danielius Balčiūnas (g. 1935 m. spalio 31 d. Indubakiuose, Linkmenų valsčius) – Lietuvos inžinierius konstruktorius, kraštotyrininkas.
Biografija
Į kraštotyros veiklą įsijungė 1970 m. „Ventoje“ subūrė kraštotyros grupę „Jovaras“ ir jai vadovavo. Parengė per 30 rankraštinių kraštotyros darbų, vertingiausias iš jų – Ventos istorija (Kn. 1-12). Rankraščius saugo Šiaulių Povilo Višinskio viešoji biblioteka. Spaudoje paskelbė per 500 publikacijų. 1995 ir 2005 m. surengė personalines kraštotyros darbų parodas. Dalyvauja respublikinėse kraštotyros ekspedicijose, kraštotyros darbų parodose. Lietuvos kraštotyros draugijos narys.
Leukotėja
Graikų mitologijoje Leukotėja („baltoji deivė“) – senovinė jūros deivė, kuria pavirto į jūrą įšokusi Ino.
Ino buvo karaliaus Atamo žmona, Semelės sesuo. Hera bausdama Ino už rūpinimąsi naujagimiu Dionisu jai sukėlė beprotybę. Ino/Leukotėja įšoko į jūrą su savo sūnumi Melikertu glėbyje. Vėliau Olimpo dievai motiną ir sūnų padarė jūros dievais, paversdami Melikertą Palaemonu. Istmijos žaidynės buvo rengiamos Palaemono garbei.
Showroom of Compassion
Showroom of Compassion – šeštasis studijinis amerikiečių alternatyviojo roko grupės „Cake“ albumas, išleistas 2011 m. sausio 11 d. Tai – pirmasis grupės albumas nuo 2004 m. išleisto „Pressure Chief“. Taip pat tai pirmasis grupės albumas, išleistas pačios grupės įsteigtoje „Upbeat Records“ įrašų leidykloje. Albumas sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 44 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu šią viršūnę.
Branduolinis reaktorius
thumb|[[CROCUS branduolys, mažas branduolinis reaktorius, naudojamas tyrimams Šveicarijoje]]
Branduolinis reaktorius – įrenginys, skirtas pradėti ir kontroliuoti nepertraukiamą grandininę branduolinę reakciją. Dažniausiai branduoliniai reaktoriai yra naudojami gaminti elektros energiją ir varyti povandeninius laivus. Šiluma, išsiskyrusi branduolio skilimo metu, paprastai yra perduodama dirbančiajai medžiagai (vanduo arba dujos), kuri teka per turbinas, o šios tiekia energiją laivo propeleriams arba generatoriams.
Veikimo principas
250px|thumb|Priverstinis branduolinis dalijimasis. Neutroną sugeria urano-235 atomas, kuris tada skyla į greitai lekiančius elementus (skilimo produktus) ir laisvuosius neutronus.
Branduoliniai reaktoriai, kaip ir tradicinės elektrinės įkinko terminę energiją. Esminis skirtumas tas, kad terminės elektrinės tai daro degindamos iškastinį kurą, o branduolinis reaktorius atlieka branduolio dalijimąsi.
Branduolinis dalijimasis
Kai didelis ir skalus atomo branduolys (uranas-235 arba plutonis-239) sugeria neutroną, jis gali pereiti branduolinį dalijimąsį. Sunkusis branduolys skyla į du arba daugiau lengvesnius branduolius (skilimo produktus), tai išlaisviną kinetinę energiją, gama spinduliuotę bei laisvuosius neutronus. Dalis šių neutronų gali būti vėliau sugerti kitų branduolių ir sukelti tolimesnius skilimo įvykius, kurie išleidžia vėl neutronus ir taip tęsiasi, kol skyla paskutinis branduolys. Tai vadinama grandinine branduoline reakcija.
Grandininę branduolinę reakciją galima valdyti naudojant neutronų nuodus arba neutronų lėtiklius taip pakeičiant neutronų porciją, kuri sukels daugiau skilimų. Branduoliniai reaktoriai dažniausiai turi automatinę ir rankinio valdymo sistemas, kurios nutraukia dalijimosi reakciją, jeigu aptinkamos nesaugios būsenos.
Bendrai naudojami lėtikliai turi savyje įprastinį (lengvąjį) vandenį, kietą grafitą ir sunkųjį vandenį.
Šilumos gaminimas
Reaktoriaus branduolys gamina šilumą keliais būdais. Vienas iš būdų yra, kai skilimo produktų kinetinė energija verčiama į šiluminę energiją.
Pirmieji reaktoriai
Pirmasis branduolinis reaktorius Chicago Pile-1 buvo sukonstruotas 1942 m. JAV, Čikagos universitete, vadovaujant Enrikui Fermi. 1946 m. pirmasis reaktorius buvo sukonstruotas ir Europoje, šiam projektui vadovavo Igoris Kurčiatovas.
Pagal galią ir paskirtį
Pagal galią ir paskirtį branduoliniai reaktoriai yra skirstomi į šias grupes:
Kaukazinis vaistutis
Kaukazinis vaistutis (Arabis caucasica) – bastutinių (Brassicaceae) šeimos, vaistučių (Arabis) genties daugiametis augalas. Dažniausiai auginamas kaip darželių gėlė.
Aukštis apie 20 cm. Lapai visažaliai, pailgi. Žiedai balti, auga kekėmis. Sužydi balandžio viduryje, žydi per vasarą.
thumb|left|240px|Kaukazinis vaistutis
Rugsėjo 4
Šventės
(kol kas neįvestos)
1857 m.
1857 m. buvo nekeliamieji metai, prasidedantys ketvirtadienį pagal Grigaliaus kalendorių.
Gimtadieniai
Nedatuota
Daugerdiškiai
Daugerdiškiai – kaimas Šakių rajono savivaldybėje, 2 km nuo Dabitų, šalia kelio.
Kalvarijos gimnazija
Kalvarijos gimnazija – dieninė, savarankiško mokymosi bendrojo lavinimo mokykla Kalvarijoje, J. Basanavičiaus g. 16, vykdanti pradinio, pagrindinio ir vidurinio ugdymo programas. Įstaigos kodas 190379992.
1864 m. parapinė mokykla uždaryta, jos vietoje atsirado rusiška liaudies mokykla, kuri po kiek laiko tapo dviklase. 1908 m. Kalvarijoje įsikūrė lietuviška „Žiburio“ draugijos pradžios mokykla, kuri veikė iki 1914 m. 1916 m. įkurta pusiau vokiška mokykla, kuri 1918 m. pertvarkyta į lietuvišką, nuo 1919 m. 4 klasių progimnazija, nuo 1936 m. vidurinė, nuo 1944 m. 8 klasių gimnazija, nuo 1949 m. vidurinė, nuo 2007 m. Kalvarijos gimnazija.
199 m. pr. m. e.
'''199 m. pr. m. e.''' buvo nekeliamieji metai, prasidedantys trečiadienį pagal Grigaliaus kalendorių.
Kalvarijos gimnazija
Istorija
miniatiūra|left
1705 m. prie naujai pastatytos Kalvarijos bažnyčios įkurta parapinė mokykla. 1777 m. joje mokėsi 28 miestiečių ir valstiečių vaikai, 1790 m. – 30 mokinių. Mokytoju dirbo Leonas Prokopavičius. 1819 m. Kalvarijos parapinėje mokykloje mokėsi 47 mokiniai. Mokoma buvo lenkų kalba. Mieste veikė ir evangelikų-reformatų mokykla, kurioje mokėsi čia gyvenusių vokiečių vaikai. Kalvarijoje gyveno daug žydų, veikė ir žydų pradžios mokykla. 1841 m. įkurta dar ir amatų mokykla. Po 1863 m. sukilimo numalšinimo 1864 m. parapinė mokykla uždaryta, jos vietoje atsirado rusiška liaudies mokykla, kuri po kiek laiko tapo dviklase. Lietuviškai buvo galima mokytis tik slaptose daraktorių mokyklose, kurių Kalvarijos krašte būta nemažai.
1944 m. progimnazija pertvarkyta į 8 klasių gimnaziją, kuri pirmąją abiturientų laidą išleido 1946 m. 1949 m. rugsėjo 1 d. gimnazija, sujungus ją su pradžios mokykla, pertvarkyta į Kalvarijos vidurinę mokyklą. 1968 m. ji buvo pavadinta revoliucionieriaus Broniaus Leono-Pušinio vardu. 1989 m. vėl pavadinta Kalvarijos vidurinė mokykla. 1963 m. mokytojos Marijos Makarskaitės rūpesčiu buvo įkurtas mokykloje muziejus, kuris 1990-1993 m. išplėstas ir tapo Kalvarijos krašto etnografijos muziejumi. Nuo 1985 m. muziejui vadovauja mokytojas Alvydas Totoris.
1946-2006 m. Kalvarijos vidurinė mokykla išleido 61 abiturientų laidą (3851 abiturientas). Daugiausia mokinių yra buvę 1974-1975 m. - 1514, mažiausia - 1991-1992 m., tik 860.
Iki 1954 m. Kalvarijos vidurinė mokykla buvo įsikūrusi keliuose pastatuose Vytauto gatvėje. 1954-1963 m. ji veikė naujai pastatytame pastate Vytauto g. 9, bet sparčiai didėjant mokinių skaičiui, nuo 1963 m. persikėlė vėl į naujas patalpas J. Basanavičiaus g. 16, bet ir čia ėmus trūkti vietos, 1981 m. šalia pastatytas priestatas.
2006 m. rugsėjo 25 – spalio 3 d. vykdant 2006 m. rugsėjo 18 d. Marijampolės apskrities viršininko įsakymą Nr. V-319 „Dėl Kalvarijos vidurinės mokyklos vidurinio ugdymo programos vertinimo“ atliktas mokykloje vykdomos vidurinio ugdymo programos vertinimas. Remiantis akreditavimo komisijos išvadomis Lietuvos respublikos švietimo ir mokslo ministrė 2007 m. sausio 4 d. akreditavo Kalvarijos vidurinėje mokykloje vykdomą vidurinio ugdymo programą. Kalvarijos savivaldybės taryba 2007 m. sausio 25 d. nusprendė pertvarkyti Kalvarijos vidurinę mokyklą į Kalvarijos gimnaziją, vykdančią akredituotas vidurinio ugdymo, pagrindinio ir pradinio ugdymo programas. 2007 m. gegužės 8 d. Kalvarijos vidurinei mokyklai suteiktas gimnazijos statusas. 2016 m. prijungta Alksninės pagrindinė mokykla, 2019 m. – Kalvarijos suaugusiųjų mokykla.
Direktoriai
Progimnazija Gimnazija Vidurinė mokykla Gimnazija
Darbuotojai
Administracija
Northrop Grumman
Northrop Grumman – aviacijos, kosmoso ir karinės pramonės kompanija, susidariusi 1994 m., kai „Northrop“ kompanija nupirko „Grumman“ kompaniją. Tai ketvirtoji pagal dydį pasaulyje karinės pramonė kompanija. ir didžiausias karo laivų statytojas.
„Northrop Grumman“ visame pasaulyje turi virš 122 000 darbuotųjų. 2007 m. praneštos pajamos buvo 32 milijardai JAV dolerių. „Northrop Grumman“ užima 76-ą vietą 2008 m. Fortune 500 JAV pramoninių kompanijų sąraše.
Veiklos sektoriai
2008 m. NG veikla buivo organizuota į keturis gana nepriklausomus sektorius, kurie buvo sukurti nuperkant esamus verslus.
Elektronika
„Northrop Grumman Electronic Systems“ buvo sukurtos iš 1996 m. nupirktos „Westinghouse Electronic Systems Group“. NGES yra vyraujantis plataus spektro priešakinės karinės elektronikos kūrėjas, projektuotojas ir gamintojas. Padalinio pajėgumai išsidėstę 120 vietovių pasaulyje (72 tarptautiniai biurai), jis turi ~24 000 darbuotojų. Padalinio pardavimai sudarė 20 % visų NG pardavimų 2004 m. NGES būstinė yra Baltimorėje.
Karinis jūrų laivynas
Karinį jūrų laivyną aptarnauja keli „Northrop Grumman“ padaliniai: Kartu su „Science Applications International Corporation“ „Northrop Grumman“ tiekia karinio laivyno inžinerijos ir techninio aptarnavimo paslaugas.
2008 m. sausio mėn. NG du šiuos padalinius sujungė į vieną naują, pavadintą „Northrop Grumman Shipbuilding“.
Aviacija ir kosminė technika
thumbnail|Northrop Grumman tiekia JAV ginkluotosioms pajėgoms tokius priešakinius lėktuvus kaip [[B-2 Spirit strateginiai bombonešiai.]] thumbnail|JAV karinis laivas paleidžia bepilotį lėktuvą [[BQM-74 Chukar.]]
NG padaliniai, pvz., „Integrated Systems“, gamina orlaivius JAV ir kitoms valstybėms.
Pvz., JAV Karinėms oro pajėgoms gamina B-2 Spirit strateginius bombonešius, E-8C Joint STARS stebėjimo lėktuvus, RQ-4 Global Hawk ir T-38 Talon viršgarsinius treniruočių lėktuvus, armijai – bepiločius RQ-5 Hunter lėktuvus, naudojamus jau daugiau kaip 10 m. JAV kariniam laivynui – BQM-74 Chukar, C-2 Greyhound, E-2 Hawkeye ir EA-6B Prowler. Kitų gamintojų lėktuvams (pvz., F/A-18 Hornet) „Northrop Grumman“ tiekia komponentus.
Tokius lėktuvus, kaip F-5, T-38 Talon ir E-2 Hawkeye parduoda kitoms valstybėms.
„Space Technology“ sektorius gamina palydovus ir kosminių aparatų įrangą, parduodamą JAV vyriausybei (NASA, NOAA ir JAV KOP). Šio sektoriaus „Directed Energy“ padalinys gamina cheminius ir kietakūnius lazerius. Kartu su „Boeing“ tiekia cheminius lazerius Boeing YAL-1 aviacinei lazerinei sistemai.
„Mission Systems“ sektorius dirba JAV balistinių raketų programoje – integruoja įvairias vadovavimo, valdymo ir žvalgybos sistemas; vyriausybės ir karinių žinybų vartotojams tiekia technines ir vadybos paslaugas.
„Northrop Grumman“ ketina dalyvauti JAV KOP kitos kartos strateginio bombonešio projekte. „
„Northrop Grumman“, bendradarbiaudama su EADS pasiūlė degalų lėktuvą KC-30 JAV KOP KC-X degalų lėktuvo konkursui. „Northrop Grumman“ ir EADS ketina investuoti maždaug 600 mln. JAV dolerių naujos lėktuvų surinkimo gamyklos statybai Mobile (Mobile) mieste (Alabama). JAV KOP 2008 m. vasarį pripažino „Northrop Grumman“ ir EADS pasiūlytą lėktuvą KC-30 konkurso nugalėtoju, bet degalų lėktuvo programa buvo sustabdyta 2008 m. rugsėjo mėn.
Radarai ir stebėjimo sistemos
„Northrop Grumman Electronic Systems“ kuria karines stebėjimo ir aptikimo sistemas bei susijusius gaminius, pvz., C4I radarus oro gynybai, oro erdvės valdymo radarų sistemas (Airport Movement Area Safety System, AMASS), mūšio lauko stebėjimo sistemas (Airborne Reconnaissance Low; ARL). NGES gamina tokias taktinių lėktuvų jutimo sistemas kaip AN/APG-68 radarus, AN/APG-80 ugnies valdymo radarus F-16 Fighting Falcon lėktuvams, AN/APG-77 radarus naujiesiems F-22 Raptor, vienus tobuliausių radarų AN/APG-81 ir AN/AAS-37, naudojamus F-35 Lightning II, APQ-164, skirtus B-1 Lancer.
NGES taip pat gamina ir aptarnauja AWACS oro stebėjimo sistemas JAV, D. Britanijos ir kitoms NATO, Japonijos ginkluotosioms pajėgoms.
„Northrop Grumman“ gamina ir smulkesnę įrangą, pvz., naktinio žiūrėjimo akinius, apsaugotą ryšių įrangą.
Vincenta Matulaitytė-Lozoraitienė
Vincenta Matulaitytė-Lozoraitienė (1896 m. liepos 19 d. Domeikuose, Vilkaviškio apskritis – 1987 m. Romoje) – Lietuvos visuomenės veikėja, žurnalistė, pedagogė, moterų veiklos organizatorė, pirmoji Lietuvoje M. Montesori pedagoginės mokyklos idėjų skleidėja.
Biografija
1914 m. baigė Peterburgo Šv. Kotrynos gimnaziją ir 1917 m. prancūzų kalbos kursus. 1929 m. įsteigė ir metus redagavo leidinį „Motina ir vaikas“, 1937 m. – žurnalą „Moteris ir pasaulis“. 1945 m. Romoje suredagavo du laikraščio „Lietuvių balsas“ numerius.
Pedagogikos, moterų gyvenimo bei veiklos ir kitais klausimais rašė Lietuvos ir užsienio lietuvių laikraščiuose.
Čaodžou
Čaodžou  – miestas pietryčių Kinijoje, Guangdongo provincijoje, prie Handziango upės žiočių Pietų Kinijos jūroje. Turi prefektūros statusą. Vystoma mašinų gamybos, medienos apdirbimo, popieriaus, maisto pramonė. Amatai.
Istorija
Pradėjo kurtis ~III a. pr. m. e., o prefektūra tapo 590 m. Pradžioje vadintas Čaoanu, bet nuo 1953 m. – Čaodžou.
Akranesas
Akranesas – miestas vakarų Islandijoje. Nuo 1950 čia veikia cemento gamykla, o nuo 1998 metų netoli įkurta aliuminio lydykla.
Istorija
Miestas įkurtas XIX amžiuje kaip žvejų kaimelis.
Sportas
Miestelyje yra stipri futbolo komanda ÍA Akranes, kuri 18 kartų yra tapusi aukščiausios šalies futbolo lygos čempionais.
Maskvos Domodedovo tarptautinis oro uostas
Domodedovo M. V. Lomonosovo oro uostas  – stambiausias (nuo 2005 m.) tarptautinis Rusijos oro uostas. IATA kodas- DME.
Per metus aptarnauja 20,43 mln (2008) keleivių. Nuo 1997 m. oro uostą valdo kompanija „Ist Line“, su kuria vyriausybė sudarė 75 metų nuomos sutartį.
Oro uostas yra Maskvos srities Domodedovo rajono pagrindinė įmonė. Šiuo metu Domodedovo oro uoste dirba 15,3 tūkst. žmonių. Teritorija – 1,28 tūkst. ha.
Domodedovo turi tris pakilimo ir nusileidimo takus: du armuoto betono paviršiaus (3794 m ilgio ir 53 m pločio bei 3500 m. ilgio ir 60 m pločio; trečiasis- betoninis, 2600 m. ilgio ir 45 m. pločio.
Istorija
Oro uostą 1957–1963 m. pastatė kaliniai. 1964 m. kovo 25 d. įvyko pirmasis keleivinis reisas į Sverdlovską lėktuvu Tu-104. 1965 m. gegužės 20 d. oficialiai atidarytas visas oro uosto kompleksas. Nuo 1992 m. Domodedovo tapo tarptautiniu oro uostu. 2006 m. pastatytas trečiasis pakilimo takas, o 2009 m. gruodžio 17 d. pirmą kartą nuo dviejų pakilimo takų vienu metu startavo du lėktuvai. Domodedovo oro uostas – vienintelis Rusijoje, turintis tokią galimybę. Ateityje tai leis pasiekti iki 90-ties pakilimo-nusileidimo operacijų per valandą.
2011 m. sausio 24 d. oro uoste įvyko savižudžių teroristų išpuolis, per kurį žuvo 37 žmonės.
2019 m. gegužės 31 d. Domodedovo oro uostui suteiktas Michailo Lomonosovo vardas.
Nuorodos
Taip pat skaitykite
1594 m.
1594 m. buvo nekeliamieji metai, prasidedantys šeštadienį pagal Grigaliaus kalendorių.
Gimtadieniai
Nedatuota
Mirtys
Nedatuota
Sufrieras (Gvadelupa)
Sufrieras  – aktyvus stratovulkanas Bas Tero saloje, Gvadelupoje. Aukščiausias Mažųjų Antilų taškas, kurio aukštis siekia 1 467 m. Ugnikalnio papėdėje įsikūręs Bas Teras.
200 m. pr. m. e.
'''200 m. pr. m. e.''' buvo nekeliamieji metai, prasidedantys antradienį pagal Grigaliaus kalendorių.
Danny Guthrie
Danis Šenas Gutry (g. 1987 m. balandžio 18 d.) – anglų futbolininkas, Premier Lygos klubo Newcastle United saugas.
Stanislovas Ferdinandas Rževuskis
Biografija
Lenkų magnatų kilnios Rževuskių giminės atstovas, herbo „Kšivda“ savininkas. Vyresnysis Karūnos didžiojo etmono ir Krokuvos kašteliono Vaclovo Petro Rževuskio (1705–1779) ir Anos Liubomirskos (1714–1763) sūnus. Jaunesnieji broliai – Lietuvos armijos generolas-leitenantas Juzefas (1739–1816) ir Karūnos lauko etmonas Severinas Rževuskis (1743–1811).
Buvo renkamas pasiuntiniu į seimus. 1755 metais Stanislovas Ferdinandas Rževuskis tapo rotmistru, 1757 metais gavo Karūnos armijos generolo-majoro laipsnį. 1759 m. rugsėjo 24 d. Stanislovas Rževuskis gavo Lietuvos didžiojo pastalininko pareigybę, o 1760 m. gegužės 30 d. tapo Lietuvos didžiuoju vėliavininku.
1764 metais buvo išrinktas nuo Vilkmergės pavieto į konvokacinį seimą. 1764 metų gegužės 7 dieną pasirašė manifestą, kuriame pripažino neteisėtą Rusijos armijos buvimą Varšuvoje.
1760 metais tapo Baltojo erelio ordino kavalieriumi.
Šeima
1758 m. birželio 13 d. vedė kunigaikštytę Kateriną Karoliną Radvilaitę (1740–1789), Lietuvos didžiojo etmono ir Vilniaus vaivados, kunigaikščio Mykolo Kazimiero Radvilos Žuvelės (1702–1762) ir Uršulės Pranciškos Višnioveckos (1705–1753) dukterį. Vaikai:
Ivanas Bagramianas
Ivanas Bagramianas (gimė kaip Ovanesas Bagramianas 1897 m. gruodžio 2 d. – 1982 m. rugsėjo 21 d.) – armėnų kilmės sovietų armijos generolas, TSRS maršalas. II pasaulinio karo metu vadovavo I Pabaltijo frontui, kuris užėmė šiaurės Lietuvos teritorijas.
Biografija
Ivanas Bagramianas gimė 1897 m. kaime Čardachly, dabartinio Azerbaidžano teritorijoje neturtingų armėnų šeimoje. 1915 m. įstojo į Rusijos kariuomenę. Dalyvavo Turkijos-Armėnijos kare.
Per Antrajį pasaulinį karą 1941–1942 m. tarnavo Pietvakarių fronto ir Pietvakarių krypties kariuomenės štabe. Nuo 1942 07 vadovavo armijai, 1943 09–1945 02 – I Pabaltijo frontui, kurio kariuomenė (į ją įėjo ir Šešioliktoji lietuviškoji šaulių divizija) 1944 07–10 užėmė didžiąją dalį Lietuvos; 1945 04–08 vadovavo III Baltarusijos frontui. 1945–54 Pabaltijo karinės apygardos kariuomenės vadas. 1955–56 ir 1958–68 gynybos ministro pavaduotojas. Nuo 1946 SSRS aukščiausiosios tarybos deputatas, nuo 1961 – SSKP Centro komiteto narys.
Adamonis
Adamonis − lietuviška vyriškos giminės pavardė.
Šios pavardės moteriškosios giminės formos yra: Adamonienė (ištekėjusi moteris) ir Adamonytė (mergautinė pavardė).
Šią pavardę turi šie garsesni asmenys:
Baudžiamasis procesas
thumb|300px|Įtariamojo [[apklausa XVII a.]] Baudžiamasis procesas – baudžiamųjų veikų (nusikaltimų) (ikiteisminis) tyrimas ir baudžiamųjų bylų nagrinėjimas teisme, vykstantys įstatymo nustatyta tvarka; teismo procesas. Baudžiamojo proceso metu siekiama nustatyti, ar buvo padaryta baudžiamoji veika, jos subjektai, aplinkybės etc. Tam kad būtų, tinkamai nustatyta ar buvo padaryta nusikalstama veika, baudžiamojo proceso metu atliekama teismo ekspertizė.
Paskirtis
Baudžiamojo proceso paskirtis yra ginant žmogaus ir piliečio teises bei laisves, visuomenės ir valstybės interesus greitai, išsamiai atskleisti nusikalstamas veikas ir tinkamai pritaikyti įstatymą, kad nusikalstamą veiką padaręs asmuo būtų teisingai nubaustas ir niekas nekaltas nebūtų nuteistas (LR BPK 1 str. 1 d.).
Maksimiliano baudžiamasis teisynas
Maksimiliano baudžiamasis teisynas (, - Tirolio Malefio teisena,  - Tirolio baudžiamoji teiseina) - pirmoji baudžiamosios teisės kodifikacija vokiškai kalbančiose valstybėse. 1499 m. priėmė Tirolio žemės kunigaikštis erchercogas Maksimilianas (Maximilian I).
Turinys
Maksimiliano baudžiamasis kodeksas reguliavo baudžiamąją teiseną, tačiau apėmė ir materialinės (baudžiamosios) teisės normas (nustatytos bausmės už nusikaltimus ir baudžiamuosius nusižengimus).
Baudžiamojoje teisenoje pagrindinis vaidmuo - teisėjo bei prisiekusiųjų. Gynėjo institutas nenumatytas. Perskaičius kaltinamąjį raštą, buvo išklausomas kaltinamasis ir liudytojai. Pagal to meto teisinę sampratą niekas negalėjo būti nubaustas neprisipažinęs. Prisipažinimui išgauti leista kankinti (ordalijos) apklausos (peinliche Befragung) metu.
Atskiri (kalavijo teisės) teismai dėl kankinimų bei mirties bausmės turėjo gauti vyskupinių miesto bei dvaro teismų leidimą.
Maksimiliano baudžiamasis teisynas vėliau tapo ir Karolio V teisyno (Constitutio Criminalis Carolina) dalimi. Neteko galios 1770 m. įsigaliojus Constitutio Criminalis Theresiana.
Kalvadosas (departamentas)
Kalvadosas (14)  – Prancūzijos departamentas šalies šiaurės vakaruose, Žemutinės Normandijos regione. Administracinis centras – Kanas (Caen). .
Departamente 4 apskritys, 49 kantonai, 37 municipaliniai susivienijimai ir 705 komunos. Plotas – 5548 km².
Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, suskaidžius Normandijos provinciją.
Departamento pavadinimas kilęs iš lotynų kalbos Calva dorsa – nuplikusi kalva.
Geografija
thumb|right|250px|Kalvadoso keliai Kalvadoso departamentas ribojasi su Ero, Manšo bei Orno departamentais ir La Manšo pakrante.
Klimatas
Klimatas okeaninis, švelnus, didelė Atlanto įtaka. Todėl lietus gali staiga užeiti, staiga ir praeiti.
Posakis: „Normandijoje gali lyti ant tavo namo ir šviesti saulė tavo sode“.
Ekonomika
Žemės ūkis – pagrindinė ekonomikos šaka. Obuolys yra tapęs net departamento logotipu. Pagaminama daug pieno, sūrių, varškės.
1912–1993 m. departamentas garsėjo savo metalurgijos įmonėmis, tačiau SMN (Société Métallurgique de Normandie) jas perkėlė į Kiniją ir net nekonservavo istorinei atminčiai.
In Between Dreams
In Between Dreams yra trečiasis dainų autoriaus ir atlikėjo Džeko Džonsono albumas, išleistas Brushfire Records 2005 m. kovo 1 d. 2007 m. kovo 10 duomenimis, JAV šio albumo buvo parduota jau 2,1 mln. kopijų.
Kalvadosas (departamentas)
Ekonomika
Veikia automobilių pramonės įmonės Renault Trucks ir PSA Peugeot Citroën. Pereinama ir prie intelektualiųjų technologijų bei tyrinėjimų Philips įmonėse. Kene veikia Nacionalinis sunkiųjų jonų greitintuvas GANIL.
Turizmas
Į departamentą veda autostrados A84 ir A88, veikia Keno-Karpiko (Caen – Carpiquet) oro uostas (IATA kodas CFR, ICAO kodas LFRK).
Populiariausia turistinė atrakcija – 1944 m. sąjungininkų išsilaipinimo Normandijoje vietų lankymas. Dovilyje kasmet vyksta amerikietiškų kono filmų festivalis.
Politika
Departamentą Prancūzijos senate atstovauja Ambruazas Diuponas, Žanas Leonsas Diuponas ir Renė Garekas, Atstovų rūmuose – 6 deputatai. Generalinę tarybą sudaro 59 nariai, kurių po pusę renkami kas trejus metus šešerių metų kadencijai.
Santykis
Santykis (sinonimai proporcija, koeficientas) algebroje – ryšys tarp dviejų dydžių (kiekių).
Išreiškiamas kaip dviejų skaičių dalmuo, arba kaip du skaičiai, atskirti „:“ (tariama santykis su…). Skaičius, kuris gali būti užrašytas kaip dviejų sveikų skaičių santykis yra racionalus skaičius.
Istorija
Žodis santykis (logos) atsirado senovės Graikijoje, apie 440 m. pr. m. e., jį paminėjo matematikas Hipokratas.
Turn Blue
Turn Blue – aštuntasis studijinis amerikiečių roko grupės „The Black Keys“ albumas, išleistas 2014 m. gegužės 12 d. Šis albumas susilaukė kol kas didžiausio pasisekimo grupės istorijoje – jis pasiekė pirmąją vietą JAV ir Australijos albumų reitinguose. Per pirmąją savaitę JAV buvo parduota 164 tūkstančiai albumo kopijų ir jis įveikė pomirtinį Michael Jackson albumą „Xscape“. Tai buvo pirmasis grupės albumas, pasiekės pirmąją vietą Jungtinėse Valstijose.
2015 m. „Turn Blue“ buvo nominuotas „Grammy“ apdovanojimui, geriausio roko albumo kategorijoje, tačiau nelaimėjo. Daina „Fever“ taip pat buvo nominuota geriausio roko atlikimo bei geriausios roko dainos kategorijose.
Heinrich Ancker
Heinrichas Ankeris (1850 m. gruodžio 27 d. Rusnėje, Prūsijos karalystė - 1900 m. sausio 19 d. Rusnėje, Vokietijos imperija) – Vokietijos imperijos Reichstago deputatas, verslininkas, Ernsto Vilhelmo Berbomo vaikaitis.
Biografija
Gimė 1850 m. gruodžio 27 d. Rusnėje. Tėvas Johanas Heinrichas Ankeris (1820-1881), motina Marie Emilie Beerbohm (1822-1873), Ernsto Vilhelmo Berbomo dukra. Ankerių giminė buvo kilusi iš Norvegijos. Jaunystėje H. Ankeris mokėsi Tilžės gimnazijoje, vėliau dirbdamas prekybos įmonėje praktikavosi kituose Vokietijos imperijos miestuose bei Anglijoje. 1881 m. po tėvo mirties kartu su broliu perėmė krovinių transportavimo ir medienos supirkimo įmonės valdymą. 1893-1898 m. dirbo Vokietijos imperijos reichstage, į kurį buvo išrinktas kaip Vokietijos laisvaminčių žmonių partijos atstovas Klaipėdos ir Šilutės apygardose. Mirė 1900 m. sausio 19 d. Rusnėje.
Seltjarnarnesas
Seltjarnarnesas – miestas vakarų Islandijoje, Reikjaviko aglomeracijoje. Yra medicinos muziejus, farmacijos muziejus, bažnyčia, švyturys.
Istorija
1974 m. suteiktos miesto teisės.
1595 m.
1595 m. buvo nekeliamieji metai, prasidedantys sekmadienį pagal Grigaliaus kalendorių.
Dauginčiai (Šiauliai)
Dauginčiai – kaimas Šiaulių rajono savivaldybėje, 2 km į šiaurę nuo Šakynos, prie kelio.
1595 m.
Mirtys
Nedatuota
Likas
Graikų mitologijoje Liko vardu – šeši personažai.
Likas (romėniškas pavadinimas) – Šuns upė Lebanone (arabiškai Nahr-el-kalb).
201 m. pr. m. e.
'''201 m. pr. m. e.''' buvo nekeliamieji metai, prasidedantys pirmadienį pagal Grigaliaus kalendorių.
Bagdononių piliakalnis
Bagdononių piliakalnis su gyvenviete – buvęs piliakalnis ir gyvenvietė (unikalus objekto MC kodas ) Trakų rajono savivaldybės teritorijoje, į šiaurę nuo Vilkokšnio, Trakų seniūnija.
Piliakalnis
Piliakalnis buvo atskiroje kalvoje, Strėvos dešiniajame krante. Jį nuplovė Strėva, anksčiau tekėjusi iš pietinės ir rytinės piliakalnio pusių (dabar ji teka vakarine puse). Išliko 10 m skersmens, 4 m aukščio kalvelė - buvęs piliakalnio kalvos pagrindas. Ji dirvonuoja, viršuje apardyta duobės.
Į pietus, rytus ir šiaurės rytus nuo piliakalnio liekanų, kranto kyšulyje, 1,4 ha plote yra papėdės gyvenvietė, kurioje rasta grublėtos ir žiestos keramikos.
Tyrimai
1971 m. piliakalnį žvalgė Istorijos institutas. Radinius saugo Lietuvos nacionalinis muziejus. Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 16300 m².
Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Ṯ
Ṯ (minuskulas: ṯ) – raidė, naudojama atstoti garsą [t̪] suvienytoje mapudungunų kalbos abėcėlėje. Puštūnų kalbos romanizacijoje kartais naudojama atstoti ʈ|retrofleksinį T.
Gazieta lietuviška
Istorija
Leido Mykolas Tvarauskas, talkino Šv. Kazimiero draugija ir kiti. Pasirodė 12-13, kitomis žiniomis – 16 numerių. Redagavo Mykolas Tvarauskas. Tai prounijinės, katalikiškos krypties leidinys. Rašė Mikalojus Akelaitis, Motiejus Juozas Andriukaitis, Mykolas Tvarauskas, Augustinas Zaicas ir kt.
Bugo Kamianka
Bugo Kamianka  – miestas vakarų Ukrainoje, Lvovo srityje, prie Bugo. Bugo Kamianka nutolusi 40 km į šiaurės rytus nuo Lvovo ir 26 km į šiaurę nuo artimiausios (Karolio Liudviko) traukinių stoties „Zadvoržė“ (Lenkijoje).
Istorija
Rašytiniuose šaltiniuose pirmą kartą paminėta 1441 m., kaip Kamianka. Miestas priklausė Galicijai ir buvo žinomas kaip Kamianka Strumilova. Nuo 1918 m. iki 1939 m. Lenkijos sudėtyje vadintas Kamionka Strumiłowa. 1944 m. pervadintas į Bugo Kamianką. Iki 2019 m. – Bugo Kamiankos rajono administracinis centras.
Juozas Tamošaitis
Juozas Tamošaitis (1906 ? ? Waterbury, CT – JAV – ?), vargonininkas ir chorvedys.
Biografija
Nuo mažens giedojo bažnytiniame chore, pamėgo muziką ir pradėjo mokytis skambinti fortepijonu, o vargonuoti mokė J. Kovas. Vėliau mokėsi Crosby High School Waterbury. Po dvejų metų studijų pradėjo pavaduoti vargonininką J. Kovą ir mokyti „Aušros" chorą. Dar studijavo La Salette koledže – seminarijoje Hartforde, CT Šešerius metus vargonininkavo ir vadovavo chorui Švč. Trejybės parapijoje. 1920 baigęs seminariją, išvyko studijuoti filosofiją į Fribourgo universitetą Šveicarijoje. Keletą metų vargonininkavo vietos seminarijoje, Mont Planeau, ir vadovavo klierikų chorams. Su pasižymėjimu baigęs mokslus, grįžo į JAV ir netrukus įstojo į Columbijos universitetą Niujorke studijuoti pedagoginės dailės. 1925 įgijo bakalauro laipsnį, o vėliau ir magistro laipsnį. Studijuodamas vargonininkavo Aušros Vartų lietuvių parapijoje New York Cityje, NY. Čia giedoti ir dainuoti mokė du chorus – didįjį ir mažąjį.
Nuo 1931 pradėjo vargonininkauti ir vadovauti chorui Viešpaties Atsimainymo lietuvių parapijoje Maspethe, NY.
Nuo 1933 dar mokėsi New York College of Music, kur įsigijo vargonininko kvalifikaciją.
Nuo 1935 harmonijos, kompozicijos ir kontrapunkto mokėsi Midtown Community Music Center. Kurį laiką vadovavo Lietuvių chorui Cicero, IL. 1936 kartu su R. Kurdinaičiu ėmė leisti žurnalą „Nauja muzika".
Nuo 1925 buvo ALRK vargonininkų sąjungos narys ir šios sąjungos New Yorko -New Jersio provincijos narys.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
202 m. pr. m. e.
'''202 m. pr. m. e.''' buvo nekeliamieji metai, prasidedantys sekmadienį pagal Grigaliaus kalendorių.
Roma Baristaitė
Roma Baristaitė (g. 1964 m. rugsėjo 6 d. Šiauliuose) – Lietuvos istorikė, paminklotvarkininkė, muziejininkė, gidė.
Biografija
1982–1987 m. studijavo Vilniaus universiteto Istorijos fakultete. 1987–1992 m. Naisių mokyklos mokytoja. 1992–2000 m. Šiaulių miesto Paminklotvarkos tarnybos vyr. specialistė. 2000–2006 m. Šiaulių Aušros muziejaus Istorijos skyriaus muziejininkė, nuo 2006 m. spalio mėn. – muziejaus direktoriaus pavaduotoja muziejininkystei.
Daugvinas Zujus
Daugvinas Zujus (g. 1975 m. spalio 16 d. Birštone) – lengvaatletis, ėjikas, Lietuvos ir Birštono sporto, politinis bei visuomenės veikėjas.
Biografija
Baigė Birštono vidurinę mokyklą, Lietuvos kūno kultūros akademiją.
1999 m. Lietuvos socialdemokratų partijos Birštono skyriaus narys. 2004–2006 m. Birštono savivaldybės tarybos narys.
Sportiniai pasiekimai
Alytaus apskrities sporto klubo „Daisotra“ narys. Treneriai Jonas ir Povilas Juozaičiai.
Jakša
thumb|130px|[[Didargandžo jakšė, Indija]]
Indų mene jakšai vaizduojami kaip neūžaugos, dažnai karingi, o jakšės – labai išvaizdžios, apvalios figūros. Tailando mene jie dažnai vaizduojami ant pagodų, turi raiškų vedą, dideles akis, iškištas iltis, žalios kūno spalvos.
Jakša yra pagrindinis žymios Kalidasos poemos „Meghadūta“ veikėjas. Jie dažnai figūruoja pasakose, legendose, atskirose kaimiškose vietovėse yra garbinami.
Drazdauskai
Drazdauskai – Lietuvos Didžiosios Kunigaikštystės (LDK) ir Lietuvos bajorų giminė.
Kilmė
Giminės pradininkas Mykolas Drazdauskas, kuriam 1568 m. Trakų kunigaikštis Zbarovskis padovanojo Vidiškių (Ignalinos rajonas) dvarą.
Dvarai
1650-1780 m. Drazdauskai valdė Nendrijos dvarą, kur iš pradžių turėjo priklausyti Dusetų bažnyčiai, o nuo XVII a. pabaigos jos Daugailių arba Antalieptės filijoms.
XVIII a. pabaigoje - XIX a. giminė perėmė Bikuškio dvarą, kai Drazdauskas vedė Benieckytę.
Teagan Presley
Biografija
Tygan Presli gimė Hiustone, Teksaso valstijoje, o sulaukusi 15 su tėvais persikėlė į San Diegą. Ji turi tris brolius ir tris seseris ir yra vyriausias vaikas šeimoje.
Jau nuo 7 Tygan pradėjo lankyti šokių bei gimnastikos treniruotes ir tapo mokyklos sporto komandos palaikymo grupės nare. Vos 152 cm ūgio, paauglystėje Tygan keletą kartų atstovavo savo šalį šokių bei gimnastikos turnyruose Danijoje bei Vokietijoje. JAV ji taip pat ne kartą dalyvavo šokių turnyruose „Star Power Talent Competition“ ir „Showstopper American Dance Championships“, tačiau baigusi Fallbrook mokyklą, nusprendė toliau netęsti karjeros.
Tygan apsigyveno su vaikinu, tačiau pastarasis niekur nedirbo ir jiems reikėjo rasti pajamų šaltinį. Ieškodama išeities, ji pradėjo šokti striptizą, tačiau vaikiną tai supykdė ir jiedu išsiskyrė. Netrukus po to Tygan surado agentą, kad šis padėtų jai tapti pornografinių filmų aktore. Ne viename vėliau duotame interviu ji tvirtino, kad žengti šį žingsnį ją pastūmėjo noras atkeršyti savo buvusiam vaikinui.
Savo pseudonimu ji pasirinko dviejų vardų rinkinį: Tygan buvo vienas iš vardų, kurį jai norėjo duoti tėvai, o Presli – pagal dainininkės Lizos Meri Presli pavardę.
Tygan tapo aktore vos sulaukusi 18 metų ir per pirmus 4 mėnesius suspėjo nusifilmuoti daugiau kaip 40 juostų.
2004 metų pabaigoje ji pasirašė trejų metų sutartį su kompanija „Digital Playground“.
Pasibaigus šiai sutarčiai, ji kartu su vyru Tyler Durden (Tyler Wood) įkūrė savo kompaniją, nors ir buvo pasiekusi susitarimą pratęsti kontraktą dar 3 metams. Kaip pagrindinę priežastį Tygan nurodė „Digital Playground“ nenorą leisti jai įkurti savo pačios kompaniją.
Po teisminių ginčų „Digital Playground“ liko jos pavardės „Presley“ autorinės teisės ir filmuose ji ėmė pasirašinėti tik vardu.
2009 metais kartu su draugu Josh Lehman įkūrė kompaniją „SkinWorxxx“. Nors ši sukūrė tik 2 filmus, tačiau šie pelnė keletą AVN apdovanojimų. left |thumb|160px|[[2006 m.]] Tais pačiais metais Tygan pasirašė sutartį su studija „Adam and Eve“.
2010 metais žurnalas „Maxim“ pavadino ją viena iš 12 populiariausių dabartinių pornografijos aktorių.
Viso nuo 2002 iki 2012 metų Tygan nusifilmavo daugiau kaip 130 juostų.
Kita veikla
2004 metais su kolege Cytherea dalyvavo Hovardo Šterno pokalbių laidoje.
2009 metų sausį Tygan buvo paskelbta žurnalo „Penthouse“ Mėnesio mergina. Jos nuotrauka taip pat yra buvusi ant žurnalo „Temptress“ viršelio.
Šeima
2005 metais Tygan susilaukė dukters Jordan.
2007 metais ištekėjo už kolegos Tyler Duden, su kuriuo gegužės mėnesį susilaukė antrosios dukters
2008 metų balandį vyras buvo apkaltintas smurtu prieš ją ir liepos mėnesį pora išsiskyrė.
Nuo 2010 metų Tygan yra ištekėjusi už Josh Lehman.
Apdovanojimai
right |thumb|160px| Iš kairės: Teagan Presley, [[Jana Cova ir Sophia Santi]]
XRCO apdovanojimas
right |thumb|160px|[[2009 m.]]
Kiti apdovanojimai
right |thumb|160px|[[2010 m.]]
Minų tarmės
Minų tarmės  – tarmių šeima, priskiriama kinų kalbai. Jai priklausančios kalbos vartojamos Kinijos regiono pietryčiuose (ypač Fudziane, Guangdonge, Taivane, Hainane) bei kinų diasporos Pietryčių Azijoje ir kitur pasaulyje. Pavadinimas kilo nuo Mindziango upės Fudziane.
Išskiriamos šios minų tarmių grupės:
1596 m.
1596 m. buvo keliamieji metai, prasidedantys pirmadienį pagal Grigaliaus kalendorių.
Gimtadieniai
Nedatuota
Ṟ
Ṟ (minuskulas: ṟ) modifikuota lotyniškos abėcėlės raidė R su brūkšneliu apačioje. Kartais naudojamas puštūnų kalbos romantizacijoje atstoti retrofleksinį R.
Zbignevas Ibelgauptas
Zbignevas Ibelgauptas (g. 1961 m. rugpjūčio 28 d. Vilniuje) – Lietuvos pianistas, pedagogas, Lietuvos muzikos ir teatro akademijos rektorius.
Akademinė
1984 m. baigė Lietuvos konservatorijos K. Grybausko klasę, 1988 m. jos stažuotę. Nuo 1988 m. Lietuvos konservatorijos dėstytojas, nuo 1999 m. docentas. Nuo 2011 m. Vytauto Didžiojo universiteto Muzikos akademijos profesorius, Fortepiono katedros vedėjas. Tarptautinių pianistų konkursų (S. Vainiūno, Čiurlionio, Fortepijoninių duetų) žiuri narys. 2011–2021 m. LMTA rektorius.
Liudvikas IX Šventasis
Liudvikas IX Šventasis (1214 m. balandžio 25 d. Puasi – 1270 m. rugpjūčio 25 d.) – Prancūzijos karalius, nuo 1226 m. (valdyti pradėjo 1236 m.).
Biografija
Kilęs iš Kapetingų dinastijos. Būnant mažamečiu, Prancūziją valdė jo motina Blanka Kastilietė. 1242 m. atrėmė Anglijos karaliaus Henriko III įsiveržimą į Prancūziją. 1248 m. dalyvavo Septintajame kryžiaus žygyje. Jo metu pateko į nelaisvę, bet buvo išpirktas. Grįžęs į Prancūziją, daugiau laikėsi taikios politikos – su Henriku III sudarė taiką, pagal kurią pripažino pastarojo teises į kai kurias Prancūzijos teritorijas. Savo ruožtu, Henrikas III atsisakė dalies pretenzijų Prancūzijoje. Atliko reformų, kuriomis buvo labiau centralizuotas valdymas, skatintas romėnų teisės taikymas. Sumažino senjorinių teismų galią, Paryžiuje įsteigė teismo rūmus, kurie vėliau buvo pavadinti Parlamentu, pradėjo kaldinti pilnavertes aukso ir sidabro karališkąsias monetas, kurios ėmė išstumti feodalų ir miestų monetas. Per paskutinį Aštuntąjį kryžiaus žygį 1270 m. mirė nuo maro Tunise. 1297 m. kanonizuotas.
Rūta Rikterė
Rūta Rikterė (Ibelgauptienė, Šmigelskaitė ; g. 1963 m. sausio 2 d. Elektrėnuose) – Lietuvos pianistė, pedagogė.
Let Go
Let Go – pirmasis Avril Lavigne albumas, išleistas 2002 birželio 4. Tai buvo labai sėkmingas albumas – JAV jis tapo šešiskart platininiu, JK – penkiskart, Australijoje – septyniskart. Kanadoje Let Go tapo deimantiniu, nes greičiau nei per metus (11 mėnesių) parduotas 1 milijonas šio albumo kopijų. Iki dabar yra parduota virš 18 milijonų šio albumo kopijų visame pasaulyje. Avril Lavigne buvo įrašiusi ir dainą Let Go, tačiau ji nebuvo įtraukta į albumą. Let Go turėjo būti pavadintas Anything But Ordinary.
Losing Grip
„Losing Grip“ – ketvirtasis ir paskutinis (išskyrus Australiją ir NZ, kur dar buvo išleistas singlas Mobile) Avril Lavigne singlas iš jos pirmojo albumo Let Go. Daina buvo parašyta pačios Avril Lavigne kartu su C. Magness. Antrajame Avril Lavigne albume (Under My Skin) esanti daina Don't Tell Me yra antroji „Losing Grip“ dalis. Šiai dainai yra sukurtas ir video klipas.
Complicated
„Complicated“ – pirmasis Avril Lavigne singlas iš jos pirmojo albumo Let Go. Singlas pasiekė 2-ą vietą JAV Billboard Hot 100 ir tapo pirmuoju Avril Lavigne top10 singlu. „Complicated“ taip pat pasiekė trečiąją vietą JK, ir pirmąsias vietas Ispanijos, Australijos ir Meksikos topuose. Ši daina tapo viena sėkmingiausių dainų 2002 metais.
Pietų minų tarmės
Pietų minų tarmės, Pietų min kalba, Minnan kalba (, sav. Bân-lâm-gú) – viena iš kinų kalbos tarmių grupių, priklausanti minų tarmių pogrupiui, kurio tarmės vartojamos pietrytinėje Kinijos dalyje. Pietų minų tarmė, ar tiksliau keleto tarmių grupė vartojama daugiausia Pietų Kinijos jūros pakrančių miestuose bei kinų apgyvendintose salose, taip pat gausios kinų diasporos pasaulyje.
Pietų minų tarmės pagal lingvistinius kriterijus galėtų būti laikomos atskira kalba, tačiau tradiciškai priskiriamos kinų kalbai. Vartojamos daugiausia kaip šnekamoji kalba ~47 milijonų žmonių.
Tarmės
thumb|left|200px|Pietų minų tarmės Išskiriamos 3 pagrindinės pietų minų tarmės:
Standartizacija ir užrašymas
Kadangi nuo XIX a. pabaigos Taivano sala buvo politiškai atskirta nuo likusios Kinijos, čia naudojamai minnan kalbai ilgainiui prigijo taivaniečių kalbos pavadinimas. XX a. pradžioje Taivano minnan kalbai rašyti japonai pritaikė katakanos rašmenis. Nuo XX a. vidurio, siekiant įtvirtinti mandarinų kalbą kaip vienintelę standartinę, Taivane uždrausta rašyti minnan, ir ji vėl tapo išimtinai šnekamąja. Žemyne Kinijoje naudojamai minnan kalbai 1960 m. buvo sukurta speciali romanizacijos sistema, bet skirta daugiau mokslo tikslams.
Savybės
Pietų minų tarmių savybės turi daug bendrų bruožų su Tangų dinastijos standartine kinų kalba. Šios tarmės pasižymi sudėtingesne fonologija, negu mandarinų ar Kantono tarmės. Turi 6 tonus, paplitę toniniai sandhi.
Dauginėliai
Dauginėliai – kaimas Mažeikių rajono savivaldybėje, 4 km nuo Kairiškių.
Lema
Lema ( – prielaida) turi keletą reikšmių :
Eike von Repgow
Aikė fon Repgovas (neteis. rusif. Rephofas;, Eike von Repkow, Eike von Repchow; g. apie 1180 m. – mirė apie 1235 m. Repgow, nuo 1287 m. vad. Reppichau, Kėtenas, Anhaltas) – vokiečių teisininkas (šefenas), Saksų veidrodžio sudarytojas, saksų valdininkas (ministerialis).
Aikė fon Repgovas buvo prisiekusysis teisėjas, šefenų teismo narys (šefenas, Schöffen). Turėjo teisę dalyvauti Grafo teismo (vad. Thing) posėdžiuose ir sėdėti ant šefenų suolelio. Aikė Repgovas taip pat buvo valdininkas (ministerialis), tarnavo kunigaikščiui Heinrich I (Anhaltas). Tarp 1220–1232 m. grafo Hoyer von Falkenstein (Harz) pavedimu Saksonijoje surinko paprotinės, lenų bei dvarų teisės normas, suvedė į rinkinį Sachsenspiegel, vėliau išplitusį Vokietijos imperijoje ir Europoje.
Atminimas
Žymiojo saksų šefeno atminimas įamžintas paminkluose, stovinčiuose Vokietijos miestuose kaip Magdeburgas, Dessau, Reppichau, Halberstadt, taip pat Falkensteino pilyje (Harcas).
Oiratai
Oiratai  – Azijos tauta, neretai traktuojama kaip išplėstinio mongolų etnoso dalis. Jos tradicinis gyvenamas regionas yra Altajaus kalnai, tačiau oiratų subgrupės yra išplitę iki pat Volgos deltos. Viena didžiausių dabartinių oiratų subgrupių yra kalmukai, gyvenantys Rusijoje. Oiratai kalba oiratų kalba, kuri kai kurių mokslininkų laikoma mongolų kalbos dialektu.
Pavadinimai ir apibrėžimai
Oiratų tradicinis arealas buvo miškingas Altajaus kalnynas, apimantis vakarines dab. Mongolijos teritorijas, šiaurinį Sindziangą ir gretimas teritorijas Rusijoje bei Kazachstane. Manoma, kad jų pavadinimas galėjo reikšti „miško žmonės“ (mong. oi „miškas“ ir ard „žmonės“). Jų kaimynai tiurkai juos neretai vadindavo kalmukais (kalmyk, kalmak). Kadangi jie gyveno į vakarus nuo pagrindinių mongolų (chalchų), oiratai dar vadinami vakarų mongolais.
Raida
Vienas ankstyviausių oiratų paminėjimų yra XIII a. „Slaptojoje mongolų istorijoje“, kur oiratai minimi tarp miškingų kraštų genčių, valdomų šamanų bendruomenių. Jų pirminė gyvenamoji vieta buvo dabartinėje Tuvoje, iš kur vėliau jie migravo į pietus, kol apsistojo Altajaus kalnuose. Iš pradžių oiratai priešinosi Čingischano konsolidacijai, tačiau buvo nugalėti ir įjungti į Mongolų imperiją. Jų kariai dalyvavo kariniuose žygiuose kartu su mongolų armija, todėl oiratų diduomenės atstovai buvo aptinkami tiek Chulaguidų, tiek Aukso ordos valstybėse.
Tačiau dauguma oiratų liko gyventi Altajaus kalnuose, kur susimaišė su seniau čia gyvenusiais naimanais. Iš pradžių juos valdė mongoliška Juan dinastija, tačiau XIV a. viduryje jie suformavo nepriklausomą gentinę sąjungą, vadinamą Keturi oiratai (дөрвөн ойрaд). Mongolijos kaganai juos nominaliai laikė savo valstybės dalimi, tačiau oiratai buvo nepriklausomi.
1455 m. nužudžius Eseną oiratų vienybė žlugo, o sustiprėję mongolų kaganai prijungė jų gyvenamas teritorijas ir juos pavergė. Tai sukėlė oiratų migracijas iš savo gimtųjų vietų ir naujų jų valstybių kūrimą. Apie 1620 m. didelė dalis chorosų (ir dalis diorbedų) konsolidavo gentis Džungarijoje ir Ilio slėnyje, kur įkūrė Džungarų chanatą. 1628 m. dalis torgutų iš čia pradėjo migracijas į vakarus, kur nusiaubė Kazachų chanatą. Galiausiai jie apsistojo Volgos deltoje, kur įkūrė Kalmukų chanatą. Galiausiai 1636 m. Tibeto dalai lamų pakviesti chošutai migravo į Tibeto plynaukštę, kur įkūrė Chošutų chanatą.
Nepaisant geografinės atskirties, ryšiai tarp oiratų valstybių buvo išlaikyti. Per chošutus kitų oiratų tarpe išplito Tibeto budizmas, jų kalbai 1648 m. buvo pritaikytas reformuotas mongolų raštas todo bičig.
Likimas
Nuo XVIII a. visos oiratų grupės neteko savo valstybingumo ir buvo masiškai naikinamos. 1720 m. Čingų Kinijos armija užėmė Chošutų chanatą. Chošutai vykdė pasipriešinimą Amdo regione, tačiau pralaimėjo ir apie 80 tūkst. jų buvo išžudyti. Džungarijos oiratai aktyviai kariavo su Kinijos imperija vadinamuosiuose Oiratų-mandžiūrų karuose, kuriuos pralaimėjo. Kuomet 1755 m. Kinija užėmė Džungarų chanatą, per keletą metų didelė džungarų populiacijos dalis buvo išžudyta. Kai kurių mokslininkų duomenimis, iš 600 tūkst. džungarų išliko tik 20 proc.
Toli į vakarus nutolusio Kalmukų chanato gyventojai 1724 m. atiteko Rusijos imperijai. Tuo metu chanato teritorijose gyveno apie 300 tūkst. kalmukų. 1771 m. didžiajai daliai jų (apie 170 tūkst.) buvo įsakyta išsikelti ir migruoti į Kinijos kontroliuojamą Džungariją. Kelionės metu jie buvo naikinami jiems priešiškų tautų (baškirų, kazachų), todėl Kiniją pasiekė tik apie 66 tūkst. Galiausiai Džungarijoje sugrįžusių kalmukų vadai buvo išžudyti, o kalmukų likučiai išskaidyti. Rusijoje likę kalmukai patyrė 1922 m. badą, 1927 m. deportacijas, o 1943 m. Stalino įsakymu į Sibirą ištremta visa jų populiacija. Tik maždaug pusei jų pavyko vėliau grįžti į Volgos deltos regioną, kur vėliau įkurta Kalmukijos respublika. Tai vienintelė oiratų autonominė teritorija pasaulyje.
Dabartinės grupės
thumb|350px|Dabartinės mongolų grupės ir oiratai
1856 m.
1856 m. buvo keliamieji metai, prasidedantys antradienį pagal Grigaliaus kalendorių.
Gimtadieniai
Nedatuota
Podsokolda Gajuvka
Podsokolda Gajuvka  – eigulio namelis Lenkijos šiaurės rytuose, Supraslio valsčiuje, Balstogės apskrityje, Palenkės vaivadijoje. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Ford-Vairogs
250px|thumb|Ford-Vairogs sunkvežimiai Ford-Vairogs buvo automobilių fabrikas Rygoje, kuris nuo 1937 m. iki 1940 m. gamino automobilius pagal Ford liceniją. Neskaitant armijos užsakymų, iš viso buvo pagaminta 200 autobusų, 1000 sunkiųjų automobilių ir 322 lengvieji automobiliai.
Modeliai
248px|thumb|Ford-Vairogs V8 „De Luxe“
Falco 3
Falco 3 yra 3-asis austrų dainininko Falco albumas, išleistas 1985 m., pakilęs į 1-ąją Austrijos ir Šveicarijos topo vietą, 2-ą - Vokietijos, 3-ą JAV bei Norvegijos topo vietą, kitose šalyse pakilo į Top-10.